cyanic-selkie/wikianc huggingface dataset:
పొంగు టీకా
ఈ టీకా ఒకటిగా లభిస్తుంది, రుబెల్లా టీకా, గవదబిళ్ళ టీకా, వరిసెల్లా టీకా (ఎమ్ ఎమ్ ఆర్ టీకా, ఎమ్ ఎమ్ ఆర్ వి టీకా)తో సహా ఇతర టీకాలతో కలిపి లభిస్తుంది. ఈ టీకా అన్ని సూత్రీకరణలతో సమానంగా పని చేస్తుంది. ఈ వ్యాధి సాధారణంగా ఉన్న ప్రపంచంలోని ప్రాంతాలలోని తొమ్మిది నెలల వయస్సు వారికి ఇవ్వమని ప్రపంచ ఆరోగ్య సంస్థ సిఫార్సు చేసింది. వ్యాధి చాలా అసాధారణంగా ఉన్న ప్రాంతాలలో పన్నెండు నెలల వయస్సులో ఇవ్వడం అనేది సహేతుకమైనది. ఇది సజీవమైన టీకా. ఇది ఎండిన పొడి నుండి తయారవుతుంది, చర్మం కింద లేదా కండరానికి ఇవ్వడానికి ముందు దీన్ని కలపాలి. టీకా ప్రభావవంతమైంది అనే ధృవీకరణ రక్త పరీక్షల ద్వారా నిర్ధారించబడగలదు.
2013 నాటికి ప్రపంచవ్యాప్తంగా 85% మంది పిల్లలు ఈ టీకాను పొందారు. 2008లో కనీసం 192 దేశాలు రెండు మోతాదులను ఇచ్చాయి. ఇది మొట్టమొదటగా 1963 లో ప్రవేశపెట్టబడింది. మీజిల్స్-మంప్స్-రుబెల్లా (ఎంఎంఆర్) టీకా కలయిక మొదట 1971 లో అందుబాటులోకి వచ్చింది. 2005 లో చికెన్‌పాక్స్ టీకాను ఈ మూడింటికి కలుపుతూ ఎమ్ ఎమ్ ఆర్ వి టీకాను ఇస్తున్నారు. ఇది ప్రపంచ ఆరోగ్య సంస్థ యొక్క అత్యవసరమైన మందుల జాబితాలో ఉంది, ఇది ప్రాథమిక ఆరోగ్య వ్యవస్థలో అవసరమయ్యే చాలా అతి ముఖ్యమైన మందు. ఈ టీకా ఎక్కువ ఖరీదైంది కాదు.
మూలాలు
వర్గం:టీకాలు
చిన్మయి కుమార్ ఘోష్
చిన్మోయ్ కుమార్ ఘోష్ (27 ఆగష్టు 1931 - 11 అక్టోబర్ 2007)ను, శ్రీ చిన్మోయ్ అని కూడా పిలుస్తారు. ఈయన 1964లో న్యూయార్క్ నగరానికి వెళ్లిన తర్వాత పశ్చిమ దేశాలలో ధ్యానం నేర్చిన భారతీయ ఆధ్యాత్మిక నాయకుడు. చిన్మోయ్ తన మొదటి ధ్యాన కేంద్రాన్ని న్యూయార్క్‌లోని క్వీన్స్‌లో స్థాపించారు. చివరికి 60 దేశాలలో 7,000 మంది విద్యార్థులను కలిగి ఉన్నాడు. ఫలవంతమైన రచయిత, కళాకారుడు, కవి, సంగీతకారుడు. అతను అంతర్గత శాంతి నేపథ్యంపై కచేరీలు, ధ్యానాలు వంటి బహిరంగ కార్యక్రమాలను కూడా నిర్వహించాడు. చిన్మోయ్ ప్రార్థన, ధ్యానం ద్వారా భగవంతునికి ఆధ్యాత్మిక మార్గాన్ని సూచించాడు. అతను లాంగ్ జంప్, స్విమ్మింగ్, వెయిట్ లిఫ్టింగ్‌తో సహా అథ్లెటిసిజాన్ని సమర్థించాడు.
చిత్రలేఖనం
1974లో కెనడా లోని ఒట్టావా పర్యటన సందర్భంగా చిన్మోయ్ పెయింటింగ్ చేయడం ప్రారంభించాడు. అతను తన కళాకృతిని "జర్న కలా" అని పిలిచాడు, దీని అర్థం బెంగాలీలో "ఫౌంటెన్ ఆర్ట్". చిన్మోయ్ కళాకృతి సార్వత్రిక ఏకత్వం, సార్వత్రిక శాంతి ఇతివృత్తాల ద్వారా ప్రేరణ పొందింది.
సంగీతం
అతని అనుచరుల ప్రకారం, చిన్మోయ్ వేలాది చిన్న సంగీత కంపోజిషన్‌లను కంపోజ్ చేసాడు, ప్రధానంగా బెంగాలీ, ఆంగ్లంలో వ్రాయబడ్డాయి. వీటిలో చాలా వరకు శ్రీ చిన్మోయ్ సాంగ్స్ (లిరిక్స్, షీట్ మ్యూజిక్), రేడియో శ్రీ చిన్మోయ్ (ఆడియో) క్రియేటివ్ కామన్స్ లైసెన్స్ క్రింద ఆన్‌లైన్‌లో ప్రచురించబడ్డాయి. అతను స్టూడియో వన్ అనుబంధ లేబుల్ పోర్ట్-ఓ-జామ్‌పై జమైకాలో రెండు ఆల్బమ్‌లను విడుదల చేశాడు. 1976లో, చిన్మోయ్ ఫోక్‌వేస్ రికార్డ్స్‌లో మ్యూజిక్ ఫర్ మెడిటేషన్ పేరుతో ధ్యాన ఆల్బమ్‌ను విడుదల చేశాడు.
మూలాలు
వర్గం:ఆధ్యాత్మిక గురువులు
చేనేత లక్ష్మి పథకం
తెలంగాణ రాష్ట్రంలోని చేనేత కార్మికులను ఆదుకునే లక్ష్యంతో తెలంగాణ రాష్ట్ర ప్రభుత్వం ప్రవేశపెట్టిన పథకమే ఈ చేనేత లక్ష్మి పథకం. చేనేత లక్ష్మి పథకంలో వస్ర్తాలను తెలంగాణ రాష్ట్ర చేనేత సహకార సంఘం షోరూంలలో కొనుగోలు చేయవచ్చు. ఈ పథకం కింద ప్రతి నెలా రూ.1000 చొప్పున 9 నెలలు చెల్లిస్తే.. తదుపరి రూ. 14400 విలువ వస్ర్తాలను అందిస్తారు. ఒకవేళ నెలకు రూ. 1000 వంతున నాలుగు నెలలు రూ. 4000 చెల్లిస్తే, తదుపరి రూ. 5400 విలువైన వస్ర్తాలు అందిస్తారు.
ప్రారంభం
2016, ఆగస్టు 7న తెలంగాణ రాష్ట్ర చేనేత సహకార సంఘం ఆధ్వర్యంలో రవీంద్ర భారతిలో జరిగిన జాతీయ చేనేత దినోత్సవం కార్యక్రమంలో తెలంగాణ రాష్ట్ర చేనేత, జౌళి, ఐటీ పరిశ్రమల శాఖా మంత్రి కల్వకుంట్ల తారక రామారావు చేతుల మీదుగా చేనేత లక్ష్మి పథకం ప్రారంభించబడింది. ఈ కార్యక్రమంలో చేనేత ఉత్పత్తుల ధరలు తెలియజేసే పుస్తకం కూడా ఆవిష్కరించబడింది.
వారసత్వ సంపదగా సంక్రమించిన చేనేత వృత్తిని, సంస్కృతిని కాపాడే నేతన్నలు పోచంపల్లి, ఇక్కత్, గద్వాల్ చీరలు, నారాయణ పేట, సిద్ధిపేట లోని గొల్ల భామ చీరలు నేస్తారు. అమెరికాలోని వైట్ హౌస్ లో పోచంపల్లి, ఇక్కత్ వస్త్రాలను ఉపయోగిస్తున్నాకానీ, భారదేశంలో దేశంలో చేనేత వస్తాలకు గుర్తింపు లభించకపోవడంతో తెలంగాణ ప్రభుత్వం ఈ పథకాన్ని ప్రారంభించింది. సహకార సంఘాలకు అవసరమైన మూల ధనాన్ని పావలా వడ్డీ రూపంలో అందజేయడమేకాకుండా, 50 సంవత్సరాలు పైబడిన చేనేత కార్మికులకు రూ. 1000 చొప్పున ఆసరా పింఛన్లు మంజూరు చేస్తుంది.
ఆన్‌ లైన్‌ లో చేనేత లక్ష్మి
చేనేత వస్ర్తాల విక్రయాలు పెరిగే విధంగా చేనేత లక్ష్మి పథకాన్ని ఆన్‌ లైన్‌ లోనూ అందుబాటులోకి తీసుకరావాలని తెలంగాణ రాష్ట్ర చేనేత సహకార సంఘం అధికారులు నిర్ణయించారు. టెస్కో అధికారిక వెబ్ సైట్ ద్వారా ఆన్‌లైన్ సభ్యత్వం తీసుకునే విధంగా ఏర్పాట్లు చేస్తున్నారు. ఇందులో సభ్యత్వం తీసుకోవడంతోపాటు ఆన్‌ లైన్‌ లోనే ప్రతి నెల చెల్లించే అవకాశం కలిపించారు.
ఫలితాలు
తెలంగాణ రాష్ట్రంలోని వివిధ ప్రాంతాలలో ఉన్న టెస్కో షోరూంలతోపాటు ప్రతి జిల్లా కలెక్టరేట్‌లోనూ ఒక్కో స్టాల్ ను టెస్కో ప్రారంభించింది. దీంతో డిసెంబరు 26 నుంచి 31 వరకు రాష్ట్రవ్యాప్తంగా రూ.48.48లక్షల అమ్మకాలు జరిగాయి.
వారంలో ఒకరోజు చేనేత వస్త్రాలు
తెలంగాణలోని చేనేతరంగాన్ని ఆదుకోవడంకోసం ప్రజాప్రతినిధులు వారంలో ఒకరోజు చేనేత వస్ర్తాలను ధరించాలని మంత్రి కేటీఆర్‌ సూచించారు.
మూలాలు
వర్గం:తెలంగాణ ప్రభుత్వ పథకాలు వర్గం:చేనేత
చెరుకుపల్లి పోలేరమ్మ గుడి
thumb|చెరుకుపల్లి పోలేరమ్మ గుడి సుమారు 300 సంవత్సరాలకు పూర్వం గుంటూరు జిల్లా పెనుమూడి గ్రామానికి చెందిన యెల్లాప్రగడ శాస్తుర్లు, బాపట్ల సమీప గ్రామానికి కాలినడకన ప్రయాణం చేస్తూ విరామం కోసం ఈ ప్రాంతంలో ఆగి పరిసరాలను గమనించి, గ్రామ నిర్మాణానికి అనువైనదిగా భావించి కొంతకాలం తరువాత వారు మరికొంతమందితో కుటుంబసమేతంగా విచేసి గృహాలను నిర్మించుకొని, నీటివనరుకై ప్రయత్నం చేస్తుండగా కేవలం చెలమ లోతులోనే చెరుకురసం వంటి మంచి నీరు లభించటంతో ఈగ్రామానికి చెరుకుపల్లి అని నామకరణం చేసి వారి ఇంటి పేరును చెరుకుపల్లిగా మార్చుకొని చెరుకుపల్లి పెదశాస్తుర్లు గా ప్రసిద్ధి చెందారు.
పెదశాస్త్రి వ్యవసాయ వృత్తిలో స్థిరపడ్డారు మొదటిసారిగా ప్రస్తుత గరువు మాగాణి భూమిలో వ్యవసాయం ప్రారంభించారు, వీరికి ఏకైక సంతానం శ్రీరాములు ఈయన కూడా వ్యవసాయదారులే, శ్రీరాములుకు ఏడుగురు మగ సంతానం ఆడపిల్లలు లేరు, ప్రస్తుతం ఆలయం ఉన్న ప్రాంతంలో శీరాములుగారు నారుమడులకు అవసరమైన నీటికోసం దొరువు త్రవ్యుతుండగా ఒక విగ్రహం కనిపించింది, ఆ విగ్రహాన్ని పరిశీలించి పోలేరమ్మ విగ్రహంగా నిర్ణయించి దొరువు ఒడ్డున తాటాకులతో పందిరి ఏర్పాటు చేసి నిత్యదీపారధనల నిమిత్తం చాకలి కులానికి చెందిన వ్యక్థిని పూజరిగా నియమించారు.
అన్ని కులాలవారు నివసిస్థేనే గ్రామానికి శోభచేకూరుతుందని బ్రాహ్మణ,వైశ్య,కాపు, గౌడ,రజక మరికొన్ని కులాల గ్రామంలో నివసించడానికి శ్రీరాములుగారు చాలా కృషి చేసారు. గ్రామంలోని ప్రజలు అమ్మవారికి పసుపు కుంకుమలు సమర్పించి అమ్మవారిని కొలవటం ప్రారంభించారు అమ్మవారి చల్లని చూపుతో ప్రతిసంవత్సరం సకాలంలో వర్షాలు కురిసి పాడిపంటలతో గ్రామం లోని ప్రజలందరు సుఖసంతోషాలతో జీవించసాగారు. వారు పొలం పనులు చేసుకుంటూ ఇంటి వద్ధ నుండి తెచ్చుకున్న మంచినీరు అయిపోవడంతో అమ్మా పోలేరా ధాహంగా ఉందమ్మా అని తలచుకోగానే అమ్మవారు గజ్జెల సవ్వడితో అదృశ్య రూపంలో నీరు పోస్తుండగా శ్రీరాములు గారు దోసిటపట్టి నీరు త్రాగటం చూసిన తోటిపని వారు ఆశ్చర్యంతో ఇండ్ళకుపోయి జరిగిన వింత గురించి గ్రామస్తులతో అమ్మవారి మహిమల గురించి చెప్పుకొనేవారట. కొన్ని సందర్భాలలో వర్షాలు సకాలంలో కురవక వ్యవసాయపనులకు ఇబ్బంది యేర్పడినప్పుడు అమ్మవారికి స్నానాలు (అభిషేకం) చేయించేవారు. కొన్ని గంటలలోనే వర్షాలుకురిసి వాతావరణం వ్యవసాయానికి అనుకూలంగా మారేదట. శ్రీరాములు తమ సంపదను తన ఏడుగురు కొడుకులతో పాటు అమ్మవారికి కూడా సమాన వాటాలుగా పంచి ఇచ్చారు. శ్రీరాములుగారి పెద్ద కుమారుడు వెంకటలక్ష్మీ నరసింహం (బాబురావు) గారు అమ్మవారి భూమి నుండి వచ్చిన ఆదాయాన్ని సమీకరించి రాతిగోడలు పైన నాటుపెంకులతో ఆలయనిర్మాణం చేసి అమ్మవారిని ఆలయంలో ప్రతిష్ఠీంచారు. ఆకాలంలో అమ్మవారికి కొలుపుల కార్యక్రమం జరిపేవారు.
వెలుపలి లంకెలు
[1] ఈనాడు గుంటూరు రూరల్/రేపల్లె,2013 నవంబరు 29,2వ పేజీ.
[2] ఈనాడు గుంటూరు రూరల్/రేపల్లె; 2014,నవంబరు-29; 2వపేజీ.
వర్గం:హిందూ దేవాలయాలు
హర్భజన్ సింగ్
1980 జూలై 3 న పంజాబ్ లోని జలంధర్లో జన్మించిన హర్భజన్ సింగ్ (Harbhajan Singh) (Punjabi: ਹਰਭਜਨ ਸਿੰਘ) భారతదేశానికి చెందిన క్రికెట్ క్రీడాకారుడు.1998లో టెస్ట్, వన్డే క్రికెట్ లో భారత జట్టులో స్థానం సంపాదించాడు. ప్రారంభంలో బౌలింగ్ చట్టబద్దత, క్రమశిక్షణ చర్యలను ఎదుర్కొన్న హర్భజన్ సింగ్ 2001లో ప్రముఖ లెగ్ స్పిన్నర్ అనిల్ కుంబ్లే గాయపడటంతో జట్టులోకి వచ్చాడు. ఆ తర్వాత సౌరవ్ గంగూలీ నాయకత్వంలో భారత్ ఆడిన గవాస్కర్-బోర్డర్ ట్రోఫి జట్టులో పిల్ల్వబడ్డాడు. ఆ సీరీస్ లో భారత జట్టు తరఫున ప్రముఖ బౌలర్ గా అవతరించి 32 వికెట్లు పడగొట్టాడు. అంతేకాదు టెస్ట్ క్రికెట్ లో హాట్రిక్ సాధించిన మొట్టమొదటి భారతీయ బౌలర్ గాను తన స్థానాన్ని సుస్థిరం చేసుకున్నాడు. ఆయనను 2022 మార్చి 21న ఆమ్ ఆద్మీ పార్టీ రాజ్యసభకు నామినేట్ చేసింది.
టెస్ట్ క్రికెట్ అవార్డులు
మ్యాన్ ఆఫ్ ది సీరీస్ అవార్డులు : ! # ! సీరీస్ ! సీజన్ ! సిరీస్ గణాంకాలు మ్యాన్ ఆఫ్ ది మ్యాచ్ అవార్డులు : ! క్ర.సం ! ప్రత్యర్థి ! వేదిక ! సీజన్ ! మ్యాచ్ గణాంకాలు
వన్డే క్రికెట్
మ్యాన్ ఆఫ్ ది మ్యాచ్ అవార్డులు :
! క్ర.సం. ! ప్రత్యర్థి ! వేదిక ! సీజన్ ! మ్యాచ్ గణాంకాలు
మూలాలు
వర్గం:1980 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:పంజాబ్ క్రీడాకారులు వర్గం:టెస్ట్ క్రికెట్ లో హాట్రిక్ సాధించిన బౌలర్లు వర్గం:జీవిస్తున్న ప్రజలు
వ్యాఘ్రేశ్వరస్వామి దేవాలయం
వ్యాఘ్రేశ్వరస్వామి దేవాలయం తూర్పు గోదావరి జిల్లాలోని, అంబాజీపేట మండలంలో పుల్లేటికుర్రు గ్రామంలో దేవాలయం ఉంది.
స్ధల పురాణం
పూర్వం అభయారణ్య ప్రాతం అయిన ఈ ప్రాతంలో ఒక బ్రాహ్మణుడు నిత్యం పరమశివుని అత్యంత భక్తి శ్రధ్దలతో పూజిస్తుండేవాడు.ఒకరోజున ఆ బ్రాహ్మణున్ని అరణ్యంలో ఒక పులి (వ్యాఘ్రం) తరమసాగింది.భయపడి ఆ బ్రాహ్మణుడు దిక్కు తోచని స్థితిలో తను రోజూ అర్చించే ఆ పరమశివున్ని నమ్ముకుని ప్రాణాలు కాపాడుకోవడానికి అక్కడే ఉన్న ఒక బిల్వ వృక్షం (మారేడు చెట్టు) ఎక్కాడు.పులి మారేడు చెట్టు క్రింద ఆ బ్రాహ్మణుని కొరకు కాచుకుని కుర్చుంది. దీంతో ఏమి చెయ్యాలో తోచక ఆ మారేడు చెట్టు యొక్క ఆకులు ఒక్కటొక్కటీ తెంపి పరమశివుని స్మరిస్తూ ఆ పులిపై వేయసాగాడు. కొంతసేపటికి ఆ మారేడు ఆకులతో ఆ పులి కప్పబడి కదలకుండా అలానే ఉంది.దీంతో ఆ పులి నిద్రిస్తుందేమో అని ఆ బ్రాహ్మణుడు భావించి మెల్లిగా చెట్టు నుండి క్రిందికి దిగి అగ్రహారం లోకి వెళ్ళి తన తోటి వారికి ఈ విషయం చెప్పి పులిని చంపడానికి కర్రలు, బరిసెలతో అక్కడికి వచ్చాడు.అయితే ఎంతకీ పులి ఆ మారేడు ఆకులనుండి బయటకు రాకపోవడంతో అనుమానం వచ్చిన అక్కడి వారు ఆ అకులను తొలగించి చూడగా ఆ అకుల క్రింద శివలింగం కనిపించెను. పులి శివలింగముగా మారిన ప్రాంతాన్ని వ్యాఘ్రేశ్వరము అని అక్కడ స్వయంభూగా వెలసిన ఆ శివుని వ్యాఘ్రేశ్వరుడు అనే పేరు వచ్చింది. పులి వేటాడిన ఊరు కనుక ఆ ఊరుకు పులి వేట ఊరు అనే పేరు వచ్చింది. కాలక్రమేణా అదే పుల్లేటికుర్రుగా రూపాతరం చెందింది.
మదనగోపాలస్వామి దేవాలయం
శ్రీ వ్యాఘ్రేశ్వరస్వామి వారి ఆలయ ప్రాంగణంలోనే వున్న మరో ఆలయంలో మదనగోపాలస్వామి ఉంది.నాలుగు వందల ఏళ్ళక్రితం ప్రతిష్ఠించబడిన శ్రీ మదనగోపాలస్వామి ఈ నాటికీ భక్తుల్ని అలరించడం విశేషం.స్వామి వారి ఆలయంలో శ్రీ విఘ్నేశ్వరుడు బాలాత్రిపురసుందరి కొలువై భక్తులకు దర్శనం ఇస్తారు.
ఉత్సవాలు
ప్రతి సంవత్సరం మహాశివరాత్రిన, దేవీనవరాత్రులు వైభవంగా జరుగుతాయి.
మూలాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
కొత్తపల్లి (జి)
కొత్తపల్లి (జి), తెలంగాణ రాష్ట్రం, ఆదిలాబాద్ జిల్లా, గాదిగూడ మండలంలోని గ్రామం. ఇది మండల కేంద్రమైన గాదిగూడ నుండి 12 కి.మీ. దూరం లోను, సమీప పట్టణమైన ఆదిలాబాద్ నుండి 45 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు, ఈ గ్రామం పాత ఆదిలాబాద్ జిల్లా లోని నార్నూర్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన గాదిగూడ మండలం లోకి చేర్చారు.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 173 ఇళ్లతో, 796 జనాభాతో 425 హెక్టార్లలో విస్తరించి ఉంది. గ్రామంలో మగవారి సంఖ్య 412, ఆడవారి సంఖ్య 384. షెడ్యూల్డ్ కులాల సంఖ్య 397 కాగా షెడ్యూల్డ్ తెగల సంఖ్య 351. గ్రామం యొక్క జనగణన లొకేషన్ కోడ్ 569210 .పిన్ కోడ్: 504311.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.సమీప బాలబడి, ప్రాథమిక పాఠశాల నార్నూర్లోను, ప్రాథమికోన్నత పాఠశాల, మాధ్యమిక పాఠశాల గాదిగూడలోనూ ఉన్నాయి. సమీప జూనియర్ కళాశాల నార్నూర్లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు ఆదిలాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఆదిలాబాద్లో ఉన్నాయి.సమీప వృత్తి విద్యా శిక్షణ పాఠశాల ఉట్నూరులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఆదిలాబాద్లోనూ ఉన్నాయి.
ప్రభుత్వ వైద్య సౌకర్యం
కొత్తపల్లి (జి)లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు.
ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్ గ్రామానికి 5 కి.మీ. లోపు దూరంలో ఉంది. పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో ఏటీఎమ్ ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
కొత్తపల్లి (జి)లో భూ వినియోగం కింది విధంగా ఉంది:
ఉత్పత్తి
కొత్తపల్లి (జి)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, జొన్న, సోయాబీన్
సంతోష్ కుమార్ మిత్రా
సంతోష్ కుమార్ మిత్రా, (బెంగాలీ: Bengali কুমার ) లేదా సంతోష్ మిత్రా (1900 ఆగస్టు 15 - 1931 సెప్టెంబరు 16) భారత స్వాతంత్ర్య ఉద్యమ కార్యకర్త, అమరవీరుడు. అతను కోలకతా, బౌబజార్ ప్రాంతంలోని 9 సి హాలా ధర్ బర్ధన్ లేన్ తన పూర్వీకుల ఇంట్లో జన్మించాడు.అతను ఒక తెలివైన విద్యార్థి. అతను కార్మికుడు, రైతు పార్టీ సభ్యుడు
జీవితం తొలిదశ
మిత్రా 1900 ఆగస్టు 15న కోలకతా లోని ఒకమధ్య తరగతి కాయస్థ కుటుంబంలో జన్మించాడు. అతను 1915 లో కోల్‌కతాలోని హిందూ ఫాఠశాల నుండి మెట్రిక్యులేషన్ పాసయ్యాడు.1919 లో కలకత్తా విశ్వవిద్యాలయం నుండి గ్రాడ్యుయేట్ అయ్యాడు. 1921–22 కాలంలో అతను ఎంఎ, ఎల్.ఎల్.బి.కోర్సులు పూర్తి చేశాడు. నేతాజీ సుభాష్ చంద్రబోస్ అతని సహచర విద్యార్థి.
విప్లవాత్మక కార్యకలాపాలు
thumb| సంతోష్ కుమార్ మిత్ర అమరవీరుడుగా తెలిపే ఫలకం|347x347px సంతోష్ మిత్రా భారత జాతీయ కాంగ్రెస్ చేరాడు. అతను స్వరాజ్ సేవక్ సంఘాన్ని స్థాపించాడు. 1922 లో జుగంతర్ నాయకులలో ఒకరైన భూపతి మజుందార్, గౌర్హరి షోమ్, నాగెన్ ముఖర్జీ నేతృత్వం లోని హుగ్లీ విద్యామందిర్‌లో చేరాడు.కాంగ్రెస్ పార్టీకి విద్యా మందిరం కార్యకలాపాల ప్రధాన కేంద్రం. అతను జవహర్‌లాల్ నెహ్రూ అధ్యక్షతన కోల్‌కతాలో సోషలిస్ట్ కాన్ఫరెన్స్ నిర్వహించాడు. సహాయ నిరాకరణ ఉద్యమాన్ని నిలిపివేసిన తరువాత, మిత్రా స్వాతంత్ర్య పోరాటంలో తీవ్రవాద ఉద్యమానికి మారాడు. ఆ సమయంలో సెంట్రల్ కోల్‌కతా బిపిన్ బిహారీ గంగూలీ నాయకత్వంలో నిర్వహించిన తీవ్రవాద స్వాతంత్ర్య పోరాట ఉద్యమానికి డెన్‌గా మారింది. అతను శంఖరితోలా హత్య కేసులో అభియోగాలు మోపబడ్డాడు. 1923లో దాని కారణంగా అరెస్టు అయ్యాడు.
1924 లో అతను అలిపూర్ కుట్ర కేసులో అరెస్టు చేయబడ్డాడు. ఒక సంవత్సరం తరువాత అతను నిర్దోషిగా ప్రకటించబడ్డాడు.కానీ 1818 చట్టం ఆర్టికల్ 3 ప్రకారం అతడిని నిర్బంధించారు. 1927 లో అతను విడుదలయ్యాడు.జైలులో ఉన్నప్పుడు, మిత్రా తన మాస్టర్స్ పూర్తి చేసి లా పరీక్షలో ఉత్తీర్ణులయ్యారు.
1930 చారిత్రక చటోగ్రామ్ ఆస్ట్రాగర్ లుంతన్ లేదా చిట్టగాంగ్ ఆర్మరీ రైడ్ సంవత్సరం. ఈ కేసులో పరారీలో ఉన్న కొందరు నిందితులైన గణేష్ ఘోష్, అంబికచరణ్ చక్రవర్తి, అనంత ఘోష్‌తో మిత్రను మళ్లీ బంధించి 1930 లో హిజలీ జైలుకు పంపారు.1931 సెప్టెంబరు 16న హిజ్లీ కాల్పులు జరిగాయి. ఆ కాల్పులలో సంతోష్ కుమార్‌ మరణించాడు. మిత్ర. హిజ్లీ కాల్పులు బెంగాల్‌లో గొప్ప గందరగోళాన్ని సృష్టించాయి. అమరవీరుల గౌరవంతో మృతదేహాలను కోల్‌కతాకు తీసుకువచ్చారు. మృతదేహాలను కియోరతోలా శ్మశానవాటికలో దహనం చేశారు. ఈ హత్యకు వ్యతిరేకంగా సెప్టెంబరు 19 న కోల్‌కతాలో సార్వత్రిక సమ్మె జరిగింది. సెప్టెంబరు 26 న ఓక్టెర్లోని స్మారక చిహ్నంలో (ప్రస్తుత షాహిద్ మినార్) నిరసన సమావేశం నిర్వహించబడింది. ఈ సమావేశానికి రవీంద్రనాథ్ ఠాగూర్ అధ్యక్షుడిగా ఉన్నాడు. తన "కవచం" కవిత ద్వారా ఠాగూర్ తన భావాలను, కోపాన్ని వ్యక్తం చేశాడు.బ్రిటిష్ ప్రభుత్వం జస్టిస్ ఎస్.సి. మౌల్లిక్, డర్మోండ్, ఐసిఎస్, జిల్లా మేజిస్ట్రేట్ తో డిపార్ట్‌మెంటల్ విచారణ కమిషన్‌ను ఏర్పాటు చేసింది. సిపో ప్రవర్తనను కమిషన్ ఖండించింది.
మరణం
1931 సెప్టెంబరు 16న, హిజ్లీ నిర్బంధ శిబిరంలో సంతోష్ కుమార్ మిత్రాను, మరో ఖైదీ తారకేశ్వర్ సేన్‌గుప్తాలను పోలీసులు కాల్చి చంపారు.
బోయ
thumb|బోయ కులానికి చెందిన వ్యక్తి, 20వ శతాబ్దం భారతదేశంలోని జంతు వేటను ప్రధాన వృత్తిగా కలిగియున్న అటవిక తెగల్లో బోయ ఒకటి. బోయలను కన్నడబాషలో బేడర అని తమిళనాడు మరియు కేరళ రాష్ట్రంలో వీరిని " వేదన్ "అని పిలుస్తారు.భారతీయ వెనుకబడిన వర్గాల ప్రకారము వీరు సెంట్రల్ లిస్టులో O.B.C లుగా, తమిళ నాడు, కేరళ లలో, గిరిజనులుగా, ఆంధ్రప్రదేశ్ రాష్ట్రం లోని కొన్ని జిల్లాల్లో గిరిజన తెగలు గా మరికొన్ని జిల్లాలో B.C-A గా,కర్ణాటకలో గిరిజనులగా గుర్తింపు పొంది వున్నారు వీరు అడవులలో నుండి వచ్చిన ట్రైబులు గా ST లుగా 1986 వరకూ ఆంధ్రప్రదేశ్ ప్రభుత్వం గుర్తించింది ఆ తర్వాత రాజకీయ కారణాలతో వీరిని గిరిజన జాబితా నుంచి తొలగించారు.వీరు వాల్మీకి మహర్షిని వారి జాతి దైవంగా, మూలపురుషుడు గా గుర్తించి.పూజిస్తారు.వీరిని కొన్ని ప్రాంతాలలో వాల్మీకి,తలారి,కావలి,కిరాత,విషాద,గురికార , పెద్ద బోయ, చిన్న బోయ,యల్లాపి ,నాయకర్ అని వివిధ రకాల పేర్లతో పిలుస్తారు ఈ దేశంలో పెద్ద కులాలో బోయ ఒక్కటి
పుట్టు పూర్వోత్తరాలు
సంస్కృత మహాభారత కావ్యంలో పేర్కొనబడ్డ కిరాతులు తెలుగు అనువాదంలో బోయవారిగా పేర్కొనబడ్డారు. అందుకు కారణం కిరాతుల్లో ఉన్న శక్తి సామర్ధ్యాలు బోయవారిలో కూడా ఉండటమే. తమ ధైర్య సాహసాలతో భూములను ఆక్రమించి అనుభవించే వారు కావున వీరు "భోగికులని" అదే పేరు బోయ అయ్యిందని శ్రీ కంభంపాటి సత్యనారాయణ అభిప్రాయ పడ్డారు. శ్రీ ఆర్.బి.కిత్తూర "వాల్మీకి వంశజరా"అనే కన్నడ ప్రచురణలో దక్షిణ భారతదేశములోని బోయలు, ఉత్తరభారతదేశములోని రాజ కుటుంబాలు అన్నదమ్ములని, దాయాదులని వ్రాశారు. బోయ అన్నది ఆటవిక కాలములో ధైర్య ,సాహసములకు మెచ్చిఇచ్చిన ఒక బిరుదు అని కంభంపాటి సత్యనారాయణ తెలిపారు. బోయలు క్షత్రియులు అని జవహరలాల్ యూనివర్సిటీ చరిత్రపరిశోధకులైన ఆచార్య ఛటోపాధ్యాయ అభిప్రాయపడ్డారు. బోయ అనేపదమును ఒక గౌరవ పదముగా బిరుదుగా ఇవ్వబడినది అని ధైర్యసాహసములు కలిగిన వారికి ఒసంగ బడినది అని (ఆంధ్రులచరిత్ర -సంస్కృతి) తెలపబడినది.
వేటాడటము వీరి జీవనాధారము. అడవులలో,కొండలు,గుట్టలు కలిగిన ప్రాంతాలలో బోయలు నివసించే వారు. సా.పూ. నుండి బోయలు అడవి ప్రాంతాలలో ఉన్నారు. ఆనాటి స్థితిగతులను అనుసరించి బోయలు పశువుల చర్మము, ఆకులు వంటి వాటిని తమ శరీరానికి చుట్టుకుని తిరుగాడే వారు. కుందేలు, జింక, దుప్పి, అడవి పంది వంటి జీవాలను వేటాడి ఆహారముగా తీసుకునేవారు.
చరిత్ర
బోయవారిని "వారియర్స్ అండ్ రూలర్స్" అని ఆంగ్లేయులు (castes and tribes of southern India) అభివర్ణించారు. "రాయ వాచకము" ప్రకారం శత్రువులను తుదముట్టించడానికి విజయనగర సామ్రాజ్యపు రాజైన కృష్ణదేవరాయలు తన మంత్రి అయిన అప్పాజీతో కలిసి విలువిద్యలో సాటిలేని బోయ దొరలను, ఇతర 11 సంస్థానాల సహాయం తీసుకొన్నాడు.అనతి కాలంలోనే బోయ దొరలు కర్నాటకలో రాయదుర్గం, ఆంధ్రదేశంలో కళ్యాణదుర్గం కోటలకు అధిపతులై విజయనగర సామ్రాజ్యానికి సామంతులుగా చేశారు. 10 - 18 శతాబ్దాల మధ్య కర్నాటకలో చిత్రదుర్గ కోట నిర్మాణంలో రాష్ట్రకుటులు, హోయసాలు, చాళుక్యులతోపాటూ బోయ పాలెగార్లు కూడా పాలుపంచుకొన్నారు. తూర్పు చాళుక్య, విష్ణుకుండిన, కాకతీయ సైన్యాల్లో బోయ తెగలవారు సైనికులుగా కీలక పాత్ర పోషించారు.
ఉప కులములు
తూర్పు చాళుక్యుల రికార్డుల ప్రకారం అనగా విష్ణువర్ధనుడు 2 పాలనా కాలంలో కొన్ని బోయ వంశాలవారు బ్రాహ్మణులకు దీటుగా వేదాలు, పురాణాలు చదివి, వైదిక ధర్మాలను ఆచరించి బోయ-బ్రాహ్మణులుగా ప్రకటించుకున్నారు. బోయ-బ్రాహ్మణులను ద్రావిడ-బ్రాహ్మణులు అని కూడా అంటారు. ఈ ఉప కులము వారు బ్రాహ్మణ వైదిక ధర్మాలను ఆచరించసాగారు, యజ్ఞయాగాదులు నిర్వహించే వారు. మధ్య యుగంలో కొన్ని బోయ తెగలవారు ఉత్తరభారతంలో కిరాత తెగల చేతిలో పెరిగిన వాల్మీకిని తమ పూర్వీకుడుగా భావించుకొనుట వలన వాల్మీకి-బోయ అను ఉపకులము కూడా ఏర్పడినది. తరువాత పెద్ద బోయ, చిన్న బోయ, బోయ నాయుడు, బోయ నాయక్ లు, బోయ తలారులు వంటి అను ఉప కులాలు కూడా ఏర్పడ్డాయి. బోయలు ఆనాటి స్థితిగతులను, వృత్తి, వ్యాపకములను బట్టి 1.కోవెల బోయలు 2.సింహాసనబోయలు 3.ఆల బోయలు 4.మంద బోయలు 5.గొల్ల బోయలు అని సామాజిక విభజనలు చేసుకున్నారు. కోవెలబోయలు ధార్మిక కార్యక్రమములను నిర్వహిస్తూ, వేదములను చదువుకునెడి వారు. సింహాసనబోయలు ప్రజా రక్షణ, పరిపాలన గావిస్తూ, క్షత్రియ ధర్మాలను ఆచరించేవారు. ఆల బోయలు ఆవులను కాస్తూ, పాడిపంటలను కొనసాగించే వారు. మందబోయలు ప్రజల ఆరోగ్యమునకై పాటు బడుతూ మందులను ఆకుల, వేర్ల, కాండములతో తయారు చేసి ఇచ్చేవారు. గొల్ల బోయలు గొర్రెలు, మేకలను పోషించేవారు. ఈ సామాజికవిభజనలు ఇప్పటికీ కొనసాగుతున్నాయి.
బోయ =భయములేని వారు: క్షత్రియ=క్షాత్రము కలిగినవారు: ఊరుబోయ=గ్రామాలు, నగరాలలో నివసించే బోయలు: మ్యాసబోయలు=గడ్డి గల నేలల్లో, అడవులలో నివసించే బోయలు: సూర్యబోయలు=సూర్యవంశస్థులైన బోయలు: చందనబోయలు=చంద్ర వంశబోయలు: త్రికోటిబోయలు=నక్షత్రవంశబోయలు: కోవెలబోయలు=దేవాలయాలలో పూజా కార్యక్రమములు నిర్వహించే బోయలు, వీరు వేదము నేర్చుకొని, యజ్ఞ, యాగాదులు నిర్వహించి “శర్మ” అనే పేరు కలిగి ఉంటారు.వీరే “బ్రాహ్మణు”లైనారు. సింహాసనబోయలు:వీరు సైనికులు,నాయకులు,మండలాధీశ్వరులు,పాలయగార్లు,నాయకరాజులు.వీరే “రాజులు “అయినారు. ఆలబోయలు:వీరు ఆవులను కాచుకునేవారు,వీరే గో అంటే ఆవుల గురించే ఎక్కువగా మతి అనగా ఆలోచన కలిగి ఉండేవారు.గోమతులు-కోమటులు అయి కోమట్లు అయింది.వీరే”వైశ్యులై”నారు గొల్లబోయలు:గడ్డి నేలల్లో గొర్రెలను,మేకలను పెంచుకునే వారిని “గొల్ల బోయలు” అన్నారు.వీరే “గొల్లలు”అయినారు. మందబోయలు:అడవులలో దొరికే ఆకులు, కాండములు, లతలు, వేర్లు ఉపయోగించి మందులను తయారు చేసి వైద్యము చేసే వారు. పెద్దబోయలు:వీరు అడవి జంతువులను వేటాడములో నిష్ణాతులు.అడవి దున్న, ఎద్దులను పట్టుకొని వాటిని ఆహారముగా తీసుకునే అలవాటు గలవారు. చిన్నబోయలు;వీరు ఆవులను కాచుకొనే వారు.వ్యవసాయము, వ్యాపారము సాగించే వారు. సదరుబోయలు:వీరు రైతు కూలీలుగా, పొలము, ఇంటిపనుల సహాయకులుగా పని చేసే వారు.
ఆచార వ్యవహారాలు
సర్ ఎడ్వర్డ్ తర్ద్స్టున్ ప్రకారం బోయ తెగల్లో ఎన్నో ఉపకులాలు ఉన్నాయి,16 రకాల షోడశ ఉపచార ఆచార వ్యవహారాలు ఉన్నాయి.వివాహ విధుల్లో ఈ ఉపకులాల మధ్య కూడా ఎన్నో తేడాలు ఉన్నాయి.కొన్ని బోయ ఉప కులాల్లో ఆచార వ్యవహారాలు, వివాహ విధులు వైదికత్వానికి భిన్నంగా ఉంటాయి.ఉత్తర కర్నాటక, తెలంగాణాలో కనిపించే భేదార్ అను బోయ తెగవారు తిరుపతి వెంకటేశ్వరుడు, శివుడు, రాముడు, విష్ణువు, కృష్ణుడు, హనుమంతుడు వంటి ప్రధాన దేవుళ్ళనే కాకుండా ఎల్లమ్మ, పోచమ్మ, బాలమ్మ, మైసమ్మ, మరియమ్మ, నాగమ్మ వంటి గ్రామ దేవతలను కూడా ఆరాధిస్తారు.
లంకెలు
వర్గం:సమాజం వర్గం:కులాలు వర్గం:తెగలు
టి. భానుప్రసాద్ రావు
తానిపర్తి భానుప్రసాద్ రావు తెలంగాణ రాష్ట్రానికి చెందిన రాజకీయ నాయకుడు, తెలంగాణ శాసనమండలి సభ్యుడు. ఆయన 2021లో జరిగిన తెలంగాణ శాసనమండలి ఎన్నికల్లో కరీంనగర్ జిల్లా స్థానిక సంస్థల నియోజకవర్గం ఎమ్మెల్సీగా గెలిచాడు.
జననం, విద్యాభాస్యం
టి. భానుప్రసాద్ రావు 1966, మే 3న తెలంగాణ రాష్ట్రం, పెద్దపల్లి జిల్లా, ఎలిగేడు మండలం, లోకపేట గ్రామంలో తానిపర్తి ప్రభాకర్‌రావు, ప్రేమలత దంపతులకు జన్మించాడు. ఆయన మహారాష్ట్రలోని ఔరంగాబాద్ మారత్వాడ యూనివర్సిటీ నుండి 1989లో బ్యాచిలర్ అఫ్ ఆర్కిటెక్చర్ పూర్తి చేశాడు.
రాజకీయ జీవితం
టి.భానుప్రసాద్‌రావు కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2008లో జరిగిన ఆంధ్రప్రదేశ్ శాసనమండలి ఎన్నికల్లో కరీంనగర్ స్థానిక సంస్థల నియోజకవర్గం నుండి పోటీ చేసి ఏకగ్రీవంగా ఎమ్మెల్సీగా ఎన్నికయ్యాడు. ఆయన ఉమ్మడి ఆంధ్రప్రదేశ్ శాసనమండలిలో రాజీవ్ రహదారిపై వేసిన హౌస్ కమిటీ ఛైర్మన్‌గా, పబ్లిక్ అకౌంట్స్ కమిటీ సభ్యుడిగా, మైనారిటీ సంక్షేమ సంఘం సభ్యుడిగా పని చేశాడు. తెలంగాణ రాష్ట్రం ఏర్పడక ఆయన 2016లో తెలంగాణ రాష్ట్ర సమితి పార్టీలో చేరాడు.
టి.భానుప్రసాద్‌ రావు 2016లో జరిగిన తెలంగాణ శాసనమండలి ఎన్నికల్లో కరీంనగర్ స్థానిక సంస్థల నియోజకవర్గం నుండి పోటీ చేసి ఏకగ్రీవంగా ఎమ్మెల్సీగా ఎన్నికయ్యాడు. ఆయనను మండలిలో ప్రభుత్వ చీఫ్‌విప్‌‌గా ప్రభుత్వం నియమించింది. ఆయన 2017లో తెలంగాణ రాష్ట్ర సమితి పార్టీ కార్యదర్శిగా నియమితుడయ్యాడు. భానుప్రసాద్‌ రావు 2018లో జరిగిన అసెంబ్లీ ఎన్నికల సందర్బంగా సిరిసిల్ల, వేములవాడ, జగిత్యాల, కోరుట్ల అసెంబ్లీ నియోజకవర్గల ఎన్నికల పరిశీలకుడిగా పని చేశాడు. భానుప్రసాద్‌రావు 10 డిసెంబర్ 2021లో తెలంగాణ శాసనమండలి కి జరిగిన ఎన్నికల్లో కరీంనగర్ జిల్లా స్థానిక సంస్థల నియోజకవర్గం ఎమ్మెల్సీగా మూడోసారి ఎన్నికయ్యాడు. ఆయన 2022 ఫిబ్రవరి 21న శాస‌న‌మం‌డలి సభ్యుడిగా ప్రమాణస్వీకారం చేశాడు.
మూలాలు
వర్గం:తెలంగాణ శాసనమండలి సభ్యులు వర్గం:తెలంగాణ రాష్ట్ర సమితి రాజకీయ నాయకులు వర్గం:భారత జాతీయ కాంగ్రెస్ నాయకులు వర్గం:1966 జననాలు వర్గం:పెద్దపల్లి జిల్లా రాజకీయ నాయకులు
మల్కనగిరి
చరిత్ర
మల్కనగిరి లేదా మలికమర్ధన్‌గిరి పట్టణాన్ని ఒడిశాలోని నందాపూర్- జైపూర్ రాజ్యాన్ని పాలించిన సింహాద్రి వివేక్ (1676-1681), తన రాణి కోసం స్థాపించాడు. అతను ఫ్రెంచి, గోల్కొండల ఉమ్మడి దళాలను ఓడించి పదిహేను ఫ్రెంచ్ ఫిరంగులను స్వాధీనం చేసుకున్న సైనిక మేధావి. మాలిక్ మొహమ్మద్ అనే గోల్కొండ సైన్యాధిపతిని చంపాడు. అందువల్ల అతనికి 'మాలిక్-మర్ధన్' అని పేరు వచ్చింది. అతను మాలికమర్ధాంగధ అనే పేరుతో ఒక బలమైన కోటను కూడా నిర్మించాడు ఆ కోట ఉన్న ప్రాంతమంతా కాలక్రమేణా మాలికమర్ధంగిరిగా ప్రసిద్ధి చెందిందని తరువాత బ్రిటిష్ వారు దానిని మల్కనగిరిగా మార్చారని భావిస్తున్నారు.
భౌగోళికం
మల్కనగిరి 18.35°N, 81.9°W వద్ద, సముద్ర మట్టం నుండి 170 మీ. ఎత్తున ఉంది.
జనాభా వివరాలు
2011 జనగణన ప్రకారం, మల్కనగిరి జనాభా 31,007. ఇందులో పురుషులు 52% కాగా, స్త్రీలు 48%. అక్షరాస్యత 57%, ఇది దేశ అక్షరాస్యత 59.5% కంటే తక్కువ. పురుషుల్లో అక్షరాస్యత 65%, కాగా స్త్రీలలో 48%. పట్టణ జనాభాలో 15% మంది ఆరేళ్ళ లోపు పిల్లలు.
మూలాలు
వర్గం:Articles with short description వర్గం:Short description matches Wikidata 1 =  Local Language Malkangiri వర్గం:Coordinates on Wikidata వర్గం:ఒడిశా నగరాలు పట్టణాలు వర్గం:ఒడిశా జిల్లాల ముఖ్యపట్టణాలు
గోవా బ్రాహ్మణ సంఘాల జాబితా
గోవా బ్రాహ్మణ సంఘాల జాబితా
ఈ వ్యాసం గోవా కుల వ్యవస్థ గురించి, వివిధ జాతులు లేదా ఉప-కులాలు నాలుగు వర్ణాలు చెందిన హిందువులు (బ్రాహ్మణ, క్షత్రియ, వైశ్యులు, శూద్ర) మధ్య కనిపించేది అలాగే వాటిలో బయట విషయాలను వివరిస్తుంది, సంప్రదాయ హిందూ మతం కుల వ్యవస్థ కూడా గోన్ కాథలిక్ రైతు సంఘం ద్వారా ఉంచబడింది, అటువంటి, కులాలు ఈ వ్యాసం ఇక్కడ పేర్కొన్నారు.
హిందూ మతం క్రమానుగత కుల వ్యవస్థ
గోవా, డామన్ అండ్ డయ్యూ, పార్ట్ I: భారతదేశం యొక్క గెజిటెర్, యూనియన్ టెరిటరీ ప్రకారం (1979 లో ప్రచురించబడింది) ఈ "చీఫ్ కులాలు" ఉన్నాయి వీటిని గోవాలో కనుగొన్నారు :
పంచ ద్రావిడ బ్రాహ్మణులు
thumb|సరస్వత బ్రాహ్మణ నివాసితులతో ఉన్న పరశురాం కొంకణ ప్రాంతాలను తయారు చేసేందుకు సముద్రాలు వెనక్కి వెళ్ళేందుకు వరుణుడిని ఆదేశించడం
ఇతర వెనుకబడిన కులాలు
ఈ సంఘాలు సాధారణంగా శూద్రలు లేక కొంకణిలో శూదిరిలు హిందూ మతం లోని నాలుగు వర్ణ వ్యవస్థను 'నిజంగా అనుసరించడం లేదు. కానీ ఇటీవల ఉన్నత హోదా ఆశించడం ప్రారంభించారు. వారు భారతదేశం [ప్రభుత్వం] యొక్క ఇతర వెనుకబడిన తరగతుల జాబితాలో చేర్చబడ్డారు.
ఇతర మతాలు
గోవాలో, సామూహిక కుల మార్పిడులను 16 వ శతాబ్దం నుండి పోర్చుగీసు లాటిన్ మిషనరీల ద్వారా జరిగాయి. హిందూ మతం మారినవారు వారి కుల కట్టుబాట్ల అభ్యాసాలను నిలిపి ఉంచుకున్నారు. గోవాలోని క్రైస్తవులలో కొనసాగుతున్న కుల వ్యవస్థ నిర్వహణకు పూర్తి గ్రామాల యొక్క సామూహిక మార్పడిల స్వభావం ఆపాదించబడింది. ఫలితంగా ఉన్న సాంఘిక అంతస్తులు ప్రభావితం కాలేదు. గోవన్ విచారణ సమయంలో పోర్చుగీస్ కాలనీవాసులు, కుల వ్యవస్థను మార్చటానికి ఏమీ చేయలేదు. అందుచే, గోవాలో అసలు హిందూ మతం బ్రాహ్మణులు ఇప్పడు క్రైస్తవ బమొంస్ గా, క్షత్రియులు చర్డోస్ గా అని పిలవబడే క్రైస్తవ ఘనులు (నోబుల్ మెన్) గా మారారు. క్రైస్తవ మతాధికారులు దాదాపు ప్రత్యేకంగా బమొంస్ మారారు. క్రైస్తవ మతం మారిన వైశ్యులు గుడ్దోస్ గా, శూద్రులు సుదిర్స్ గా మారారు. చివరగా, క్రైస్తవ మతం మారిన దళితులు లేదా "అంటరానివారు" మహారస్, చమార్స్ (దళిత వ్యతిరేకి జాతి తొందరపాటుతో నిర్లక్ష్యంగా వ్యవహరించు చమార్ ఒక నామం) మారారు.
గమనికలు
గోవా వర్గం:బ్రాహ్మణులు వర్గం:బ్రాహ్మణ శాఖలు వర్గం:జాబితాలు వర్గం:హిందూ మతము సంబంధిత జాబితాలు‎
చంటి (2004 సినిమా)
చంటి 2004, నవంబరు 12న విడుదలైన తెలుగు చలన చిత్రం. శోభన్ దర్శకత్వం వహించిన ఈ చిత్రంలో రవితేజ, ఛార్మీ కౌర్ జంటగా నటించిన ఈ చిత్రానికి, శ్రీ సంగీతం అందించారు.
ఇతర లంకెలు
వర్గం:రవితేజ నటించిన సినిమాలు వర్గం:రఘుబాబు నటించిన చిత్రాలు వర్గం:వేణుమాధవ్ నటించిన చిత్రాలు వర్గం:మల్లికార్జునరావు నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:రంగనాథ్ నటించిన చిత్రాలు వర్గం:ధర్మవరపు సుబ్రహ్మణ్యం నటించిన చిత్రాలు వర్గం:తెలుగు ప్రేమకథ చిత్రాలు వర్గం:తెలుగు కుటుంబకథా చిత్రాలు వర్గం:2004 తెలుగు సినిమాలు వర్గం:రేవతి నటించిన సినిమాలు
మోదుమూడి
మోదుమూడి, కృష్ణాజిల్లా, అవనిగడ్డ మండలానికి చెందిన గ్రామం. ఇది మండల కేంద్రమైన అవనిగడ్డ నుండి 3 కి. మీ. దూరం లోను, సమీప పట్టణమైన రేపల్లె నుండి 10 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1333 ఇళ్లతో, 4256 జనాభాతో 1376 హెక్టార్లలో విస్తరించి ఉంది. గ్రామంలో మగవారి సంఖ్య 2127, ఆడవారి సంఖ్య 2129. షెడ్యూల్డ్ కులాల సంఖ్య 563 కాగా షెడ్యూల్డ్ తెగల సంఖ్య 31. గ్రామం యొక్క జనగణన లొకేషన్ కోడ్ 589775 .పిన్ కోడ్: 521121. సముద్రమట్టానికి 6 మీ.ఎత్తు.లో ఉంది
సమీప గ్రామాలు
ఈ గ్రామానికి సమీపంలో మాచవరం, అవనిగడ్డ, మోపిదేవిలంక, చిరువోలులంక ఉత్తరం, మోపిదేవి గ్రామాలు ఉన్నాయి.
సమీప మండలాలు
మోపిదేవి, నాగాయలంక, రేపల్లె, చల్లపల్లి,కోడూరు (కృష్ణా)
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాలలు మూడు ఉన్నాయి.బాలబడి, మాధ్యమిక పాఠశాల‌లు అవనిగడ్డలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల అవనిగడ్డలోను, ఇంజనీరింగ్ కళాశాల చల్లపల్లిలోనూ ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు మచిలీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల చల్లపల్లిలోను, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
ప్రభుత్వ వైద్య సౌకర్యం
మోదుమూడిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు.
సమీప సామాజిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు, ఒక నాటు వైద్యుడు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
మోదుమూడిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జాతీయ రహదారి, ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మోదుమూడిలో భూ వినియోగం కింది విధంగా ఉంది:
నీటిపారుదల సౌకర్యాలు
మోదుమూడిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మోదుమూడిలో ఈ కింది వస్తువులు ఉత్పత్తి అవుతున్నాయి.
గ్రామంలో మౌలిక వసతులు
అవనిగడ్డ మండలంలోని అశ్వరావుపాలెం, మోదుమూడి, వేకనూరు, రామచంద్రాపురం గ్రామాలకు చెందిన ప్రాథమిక వ్యవసాయ సహకార పరపతి సంఘాలను, సుమారు 8 సంవత్సరాల క్రితం, అవనిగడ్డ సంఘంలో విలీనం చేసారు.
గ్రామంలోని దర్శనీయ ప్రదేశములు/దేవాలయాలు
మోదుమూడి గ్రామంలోని శ్రీ కోదండరామాలయంలో, ప్రతి సంవత్సరం, శ్రీరామనవమి వేడుకలు, ఐదు రోజులపాటు అత్యంత వైభవంగా నిర్వహించెదరు. ఐదవరోజూన స్వామివారిని వివిధరకాల పుష్పాలతో అలంకరించి, ప్రత్యేకపూజలు నిర్వహించెదరు. అనంతరం భక్తులకు అన్నదానం నిర్వహించెదరు.
శ్రీ ప్రసన్నాంజనేయస్వామి ఆలయం:ఈ ఆలయంలో స్వామివారికి 2013 అక్టోబరు1న న సప్తసప్తాహ కార్యక్రమం నిర్వహించారు. ఈ ఆలయంలో ప్రతి సంవత్సరం హనుమజ్జయంతికి మూడు రోజులపాటు ఉత్సవాలు నిర్వహించెదరు. ఈ మూడురోజులలోనూ, ప్రతిరోజూ, 108 సార్లు హనుమాన్ చాలీసా పారాయణ, సింధూరపూజలు, నాగవల్లీ అర్చనలు నిర్వహించెదరు.మూడవ రోజున భక్తులకు అన్నదానం నిర్వహించెదరు.
ఈ ఆలయ స్వర్ణోత్సవాలను పురస్కరించుకొని, 2015, ఫిబ్రవరి-24వ తేదీ మంగళవారం నాడు, ఆలయంలో అష్ట కలశ స్నపన నిర్వహించారు. వివిధ రకాలైన లక్ష పుష్పాలతో స్వామివారికి పుష్పార్చన నిర్వహించారు. ఆలయ ప్రాంగణంలో గోపూజ అనంతరం, శాంతిహోమాన్ని నిర్వహించారు. బుధవారంనాడు నవకలశస్నపన నిర్వహించారు. స్వామివారికి నాగవల్లీపత్ర పూజ నిర్వహించారు. ఆలయప్రాంగణంలో గోపూజ చేసి, అనంతరం శాంతిహోమం, పూర్ణాహుతి నిర్వహించారు. నాలుగురోజులుగా నిర్వహించుచున్న ఈ కార్యక్రమాలు, 26వ తేదీ గురువారంతో ముగింపుకు చేరుకున్నవి. [7]
శ్రీ వేలమ్మ అమ్మవారి ఆలయం:ఈ ఆలయంలో అమ్మవారి వార్షిక మహోత్సవం, 2014, జూన్-13, శుక్రవారం నాడు వైభవంగా నిర్వహించారు. ఈ సందర్భంగా ఆలయాన్ని రంగురంగుల విద్యుద్దీపాలతో అందంగా అలంకరించారు. మేళతాళాలతో డప్పువాద్యాలతో, కళాకారులు చేసిన విన్యాసాలు పలువురిని ఆకట్టుకున్నవి. ఆలయంవద్ద అమ్మవారికి విశేష పూజా కార్యక్రమాలు నిర్వహించారు. గ్రామంలోని పలువురు మహిళలు వేలమ్మ తల్లికి నైవేద్యాలు సమర్పించి మొక్కులు తీర్చుకున్నారు. ఆలయ ప్రాంగణంలో ఉన్న పోతురాజుస్వామి జాతర మహోత్సవాన్ని నిర్వహించారు. పలువురు భక్తులు అమ్మవారిని దర్శించుకున్నారు.
శ్రీ ఆదిశేష ఆలయం:మోదుమూడి గ్రామశివారు మర్రిచెట్టు ప్రాంగణంలో ఉన్న ఈ ఆలయంలో, 2014, జూన్-24, మంగళవారం నాడు, స్వామివారికి అభిషేకాలు, ప్రత్యేకపూజలు నిర్వహించారు. ఈ సందర్భంగా ఆలయం భక్తులతో కిటకిటలాడినది. స్వామిని దర్శించుకొనడానికి వచ్చిన భక్తులు, బారులు తీరినారు. అనంతరం మద్యాహ్నం భక్తులకు అన్నదానం కార్యక్రమం నిర్వహించారు.
గ్రామంలో ప్రధాన పంటలు
వరి, మినుము, మొక్కజొన్న
గ్రామంలో ప్రధాన వృత్తులు
వ్యవసాయం
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 4498. ఇందులో పురుషుల సంఖ్య 2280, స్త్రీల సంఖ్య 2218, గ్రామంలో నివాస గృహాలు 1269 ఉన్నాయి. గ్రామ విస్తీర్ణం 1376 హెక్టారులు.
వెలుపలి లంకెలు
[2] ఈనాడు కృష్ణా/అవనిగడ్డ; 2014;ఏప్రిల్-13; 2వపేజీ. [3] ఈనాడు కృష్ణా/అవనిగడ్డ; 2014, మే-28; 2వపేజీ. [4] ఈనాడు కృష్ణా/అవనిగడ్డ; 2014, జూన్-14; 1వపేజీ. [5] ఈనాడు కృష్ణా/అవనిగడ్డ; 2014 జూన్-25; 2వపేజీ. [6] ఈనాడు కృష్ణా/అవనిగడ్డ; 2014, ఆగస్టు-8; 3వపేజీ. [7] ఈనాడు కృష్ణా/అవనిగడ్డ; 2015, ఫిబ్రవరి-24,25&27. [8] ఈనాడు అమరావతి; 2015, నవంబరు-1; 43వపేజీ. [9] ఈనాడు అమరావతి; 2015, నవంబరు-7; 44వపేజీ. [10] ఈనాడు అమరావతి/అవనిగడ్డ; 2016, మే-15; 1వపేజీ.
శ్రీ రెడ్డి
శ్రీ రెడ్డి (Sri Reddy)  తెలుగు సినిమా నటీమణి. ఆమె అరవింద్ 2, "నేను నాన్న అబద్దం" సినిమాలలో నటించింది.
జీవిత విశేషాలు
శ్రీరెడ్డి గా పరిచయం ఉన్న ఆమె అసలు పేరు విమల మల్లిడి. ఆమె కృష్ణా జిల్లా విజయవాడ లోని కంకిపాడుకు చెందిన ఓ సాంప్రదాయ కుటుంబంలో పుష్పవతి, వెంకటరెడ్డి దంపతులకు  జన్మించింది. ఆమెకు తాను అనుకున్నదే జరగాలని భావించే స్వభావం చిన్నప్పటి నుండే ఉన్నది. ఆమె మొదట్లో బ్యూటీ పార్లర్ నిర్వహించేది. 2008లో మంచి ఉద్యోగం చూసుకుని తల్లిదండ్రులను బాగా చూసుకోవాలని విజయవాడ నుంచి భాగ్యనగరానికి చేరింది. అక్కడికి వచ్చాక రంగుల ప్రపంచం ఆకట్టుకోవడంతో యాంకర్ గా చేయడం ఆరంభించింది. సాక్షి టీవీలో యాంకర్ గా పనిచేసింది. గీతామాధురి భర్త నందు హీరోగా నటించిన "నేను నాన్న అబద్ధం" చిత్రంతో హీరోయిన్ గా వెండితెరకు పరిచయం అయింది. 2011లో విడుదలైన ఆ సినిమా పెద్దగా ఆడలేదు. దీంతో మరో సినిమాలో ఛాన్స్ కోసం శ్రీరెడ్డి రెండేళ్లు ఆగాల్సి వచ్చింది. 2013లో అరవింద్ 2 చిత్రానికి ఎంపికైంది. ఆ సినిమాలో శ్రీరెడ్డికి మంచి పేరే వచ్చింది. జిందగీ అనే మరొ సినిమాలో హీరో యిన్ గా ఛాన్స్ వచ్చింది. కాని అది రిలీజ్ కు నోచుకోలేదు. తరువాత ఆమెకు సినిమా అవకాశాలు రాకపోవడంతో  ఇండస్ట్రీకి దూరంగా ఉంది.
న్యాయ పోరాటం
టాలీవుడ్‌లో క్యాస్టింగ్ కౌచ్ వ్యవహారంపై తనదైన శైలిలో పోరాడుతోంది శ్రీరెడ్డి. ఆమె తెలుగు సినిమా నటులు, దర్శకులు, టెక్నీషియన్లు అనుకునే అందరిపైనా అత్యంత వివాదాస్పదమైన వ్యాఖ్యలు చేసింది. తెలుగు సినీ ఇండస్ట్రీని ఈ వ్యాఖ్యలు ఓ కుదుపు కుదిపేస్తున్నాయి. కాస్టింగ్ కౌచ్ పేరుతో సినీ ఇండస్ట్రీలో మహిళలపై వేధింపులు జరుగుతున్నాయంటూ గత కొద్దిరోజులుగా సెన్సేషన్ క్రియేట్ చేస్తోంది శ్రీ రెడ్డి. టాలీవుడ్‌లో అవకాశాల పేరుతో లొంగదీసుకుని తెలుగు అమ్మాయిలకు అన్యాయం చేస్తున్నారంటూ తీవ్రంగా ఆరోపణలు చేసింది. తనతో సెలబ్రెటీలు జరిపిన ఛాట్ లిస్ట్‌లను సోషల్ మీడియాలో పోస్ట్ చేసి టాలీవుడ్‌ని షేక్ చేస్తోన్న శ్రీరెడ్డి ఇటీవలే ఫిలిం చాంబర్ ఎదుట అర్థనగ్న ప్రదర్శన చేసింది. అయితే ఈ ఉదంతంతో ఆమెకు ‘మా’ (మువీ ఆర్టిస్ట్ అసోసియేషన్) సభ్యత్వం నిరాకరించడంతో పాటు ఆమెపై దీర్ఘకాలిక నిషేధం విధించారు. ‘మా’లో ఉన్న 900 మంది ఆమెతో నటించరంటూ సంచలన నిర్ణయాన్ని తీసుకుంది మూవీ ఆర్టిస్ట్ అసోసియేషన్.
దీంతో షాకైన శ్రీ రెడ్డి ఏమాత్రం జంకకుండా నేషనల్ మీడియాకు ఎక్కుతానంటూ సవాలు విసిరి తన పోరాటాన్ని మరింత తీవ్రతరం చేసింది. ఆమెను సినీ పరిశ్రమ నుంచి బహిష్కరించడాన్నితెలంగాణ యూత్ ఫోర్స్ ఖండించింది. శ్రీ రెడ్డి కి సినిమాలో అవకాశాలు ఇవ్వకుండా, మా సభ్యత్వాన్ని సైతం ఇవ్వకుండా అన్యాయం చేసిన మా అసోసియేషన్ ప్రతినిధులపై చర్యలు తీసుకోవాలని.. యూత్ ఫోర్స్ ప్రతినిధులు రాష్ట్ర మానవ హక్కుల కమిషన్ లో ఫిర్యాదు చేశారు. శ్రీరెడ్డి వ్యవహారాన్ని త్వరితగతిన ముగించి హైదరాబాద్ బ్రాండ్ ఇమేజ్‌ను కాపాడాలని యూత్ ఫోర్స్ కోరింది. సినీ ఆర్టిస్ట్‌ల హక్కులను కాల రాసే అధికారం ‘మా’ అసోసియేషన్‌కు లేదని వెల్లడించింది. స్త్రీలను గౌరవించే దేశంలో వారికి అన్యాయం జరిగితే వెంటనే పరిష్కరించాలని సూచించింది. ‘మా’ అసోసియేషన్ వినకుంటే వారి కార్యాలయాన్ని ముట్టడి చేస్తామని తెలంగాణ యూత్ ఫోర్స్ హెచ్చరించింది.
ఆమె చేస్తున్న నిరసన ప్రజా సంఘాల నుండి ఊహించని స్థాయి మద్దతు లభించడంతో పాటు ‘మూవీ ఆర్టిస్ట్ అసోసియేషన్’ తీసుకున్న నిర్ణయంపై తీవ్ర వ్యతిరేకత వ్యక్తమైంది. దీంతో నటి శ్రీరెడ్డి విషయంలో మూవీ ఆర్టిస్ట్స్ అసోసియేషన్ (మా) వెనక్కి తగ్గుతూ ఏప్రిల్ 11, 2018 న శ్రీరెడ్డిపై బ్యాన్‌ను ఎత్తివేస్తూ కీలక నిర్ణయం తీసుకుంది.
శ్రీరెడ్డి లీక్స్
శ్రీ రెడ్డి దగ్గుబాటి సురేష్ బాబు తనయుడు అభిరామ్ తో అత్యంత సన్నిహితంగా ఉన్న  ఫోటోలను విడుదల చేసింది. ఇవి సినీ పరిశ్రమలో కలకలం రేపాయి. ఆమె పదికిపైన ఉన్న ఫోటోలను బహిర్గతం చేసింది. అంతే కాకుండా టాలీవుడ్ క‌మ‌ర్షియ‌ల్ రైట‌ర్ కోన వెంక‌ట్ త‌న‌ను బంజారాహిల్స్ శ్మ‌శానం వెనుక ఉన్న గెస్ట్‌హౌస్‌కు పిలిచి లైంగిక దాడి చేశాడ‌ని శ్రీరెడ్డి సంచ‌ల‌న ఆరోప‌ణ‌లు చేసింది. టాలీవుడ్ కు చెందిన ప్రముఖ మాటల రచయితకు సంబంధించిన వాట్సప్ చాటింగ్ హిస్టరీని కూడా బయటపెట్టింది. సంచలన చిత్రాల దర్శకుడి వాట్సప్ చాటింగ్ హిస్టరీని కూడా శ్రీ రెడ్డి బహిర్గతం  చేసింది.
సినిమా నటుడు చిరంజీవి పేరు చెప్పుకుని టాలీవుడ్‌లో కొందరు వ్యక్తులు ఎంతో మంది ఆడవాళ్ల జీవితాలు నాశనం చేస్తున్నారని శ్రీరెడ్డి తెలిపింది. పలు చిత్రాలకు ఎగ్జిక్యూటివ్ నిర్మాతగా వ్యవహరించిన వాకాడ అప్పారావును లక్ష్యంగా చేసుకుని సోషల్ మీడియా ద్వారా ఆమె ఆరోపణలు గుప్పించింది.
తెలుగు అమ్మాయిల భవిష్యత్ కోసమైనా ఇలాంటి అక్రమాలకు ముగింపు పలుకాలని, మహిళా సంఘాలు ఈ వ్యవహారంపై పోరాటం చేయాల్సిన అవసరం ఉందని, మరో అమ్మాయికి ఇలాంటి అన్యాయం జరుగకుండా చూడాల్సిన అవసరంఉందని ఆమె తెలియజేసారు.
శ్రీరెడ్డి లీక్స్‌తో టాలీవుడ్‌లో ప్రకంపనలు సృష్టించిన శ్రీరెడ్డి అనూహ్య రీతిలో మద్దతును కూడగడుతోంది. పలు మహిళా సంఘాలు, ఐక్యవేదికలు శ్రీరెడ్డికి బాసటగా నిలిచారు.
ఈ నేపథ్యంలో తెలంగాణ, కేంద్ర సమాచార ప్రసారశాఖలకు నోటీసులు జారీ చేసింది. నాలుగు వారాల్లోగా నివేదిక ఇవ్వాలని నోటీసులో ఆదేశించింది. కాగా, కేంద్ర మానవ హక్కుల కమిషన్ ను శ్రీరెడ్డి ఆశ్రయించకపోయినప్పటికీ జాతీయ మీడియాలో వ‌చ్చిన వార్త‌లు ఆధారంగా కమిషనే ఆమె కేసును సుమాటోగానే స్వీకరించింది.
పనిచేసేచోట లైంగిక వేధింపుల్ని నిరోధించేందుకు తీసుకొచ్చిన చట్టాన్ని ఎందుకు అమలు  చేయడంలేదని రాష్ట్ర ప్రభుత్వాన్ని, తెలుగు ఫిల్మ్ ఇండస్ట్రీని ప్రశ్నించింది జాతీయ మానవ హక్కుల కమిషన్. లైంగిక వేధింపులు ఎదురైన పక్షంలో ఎవరికి ఫిర్యాదు చేయాలి?, ఎటువంటి చర్య తీసుకున్నారు?, అన్న అంశాలపై సరైన యంత్రాంగం లేకపోవడాన్ని జాతీయ మానవ హక్కుల కమిషన్ తప్పుబట్టింది.
క్యాష్ కమిటీ
తెలుగు పరిశ్రమలో స్త్రీల పట్ల లైంగిక వేదింపుల చర్యలు పునరావృతం కాకుండా "కమిటీ అగైనెస్ట్ సెక్యువల్ హెరాస్‌మెంట్" (క్యాష్) కమిటీని ఏర్పాటు చేస్తున్నట్లు శివాజీరాజా ఏప్రిల్ 11, 2018 న జరిగిన ప్రెస్ మీట్ లో తెలిపారు. మ‌హిళా న‌టులు తాము ప‌డుతున్న ఇబ్బందుల‌ను చెప్పుకునేందుకు వీలుగా క్యాష్ క‌మిటీ ఏర్పాటు చేయాల‌ని "మా" నిర్ణయం తీసుకుంది. చలన చిత్ర పరిశ్రమలో పనిచేసేవారిని సగం మందిని, ఎన్జీఓలు, ప్రభుత్వోద్యోగులను సగం మందిని కలిపి ఈ కమిటీని ఏర్పాటు చేస్తారు. ఈ కమిటీ ద్వారా పరిశ్రమలో పనిచేసే మహిళలకు భద్రతను కల్పించడానికి వీలవుతుంది. పరిశ్రమలో పనిచేసే మహిళ లకు ఇక్కడి వారి వల్ల లైంగిక ఇబ్బందులు ఎదురైనా, పరిశ్రమలో ఉన్నవారి వల్ల బయటి మహిళలకు వేధింపులు ఎదురైనా ఈ కమిటీకి తెలియజేయవచ్చు’’
బయటి లింకులు
వర్గం:తెలుగు సినిమా నటీమణులు వర్గం:జీవిస్తున్న ప్రజలు
పుట్లపూడి
పుట్లపూడి కృష్ణా జిల్లా, కలిదిండి మండలానికి చెందిన రెవెన్యూయేతర గ్రామం.
లీ డి ఫారెస్ట్
ఇతర లింకులు
వర్గం:1873 జననాలు వర్గం:1961 మరణాలు వర్గం:అమెరికా శాస్త్రవేత్తలు
తన్మయ్ అగర్వాల్
తన్మయ్ ధరంచంద్ అగర్వాల్, తెలంగాణ కు చెందిన క్రికెట్ క్రీడాకారుడు. హైదరాబాదు తరపున ఆడుతున్నాడు. లెఫ్ట్ హ్యాండ్ టాప్-ఆర్డర్ బ్యాట్స్‌మెన్ అయిన తన్మయ్ అండర్-14, అండర్-16, అండర్-19, అండర్-22, అండర్-25 వంటి వివిధ ఏజ్-గ్రూప్ స్థాయిలలో హైదరాబాద్‌కు ప్రాతినిధ్యం వహించాడు. 2014లో హైదరాబాద్ తరపున ఫస్ట్ క్లాస్, లిస్ట్ ఎ క్రికెట్ అరంగేట్రం చేసిన తొలి మ్యాచ్ లలోనే రెండింటిలోనూ సెంచరీలు సాధించాడు. ప్రస్తుతం హైదరాబాద్ క్రికెట్ జట్టుకు నాయకత్వం వహిస్తున్నాడు.
2017 ఫిబ్రవలో 2017 ఇండియన్ ప్రీమియర్ లీగ్ కోసం సన్‌రైజర్స్ హైదరాబాద్ జట్టు తన్మయ్ ను 10 లక్షలకు కొనుగోలు చేసింది. 2018 జనవరిలో, 2018 ఐపిఎల్ వేలంలో సన్‌రైజర్స్ హైదరాబాద్ కొనుగోలు చేసింది.
జననం
తన్మయ్ అగర్వాల్ 1995 మే 3న తెలంగాణ రాష్ట్రం, హైదరాబాదు లో జన్మించాడు.
ఫస్ట్-క్లాస్
2014, డిసెంబరు 14 నుండి 17 వరకు హైదరాబాదులో గోవా క్రికెట్ జట్టుతో జరిగిన మ్యాచ్ తో ఫస్ట్-క్లాస్ క్రికెట్ లోకి ఆరంగ్రేటం చేశాడు. 42 మ్యాచ్‌ల్లో 37.81 బ్యాటింగ్ సగటుతో 2,609 పరుగులు చేశాడు. ఇందులో 8 సెంచరీలు, 10 అర్థసెంచరీలు ఉన్నాయి. 135 పరుగులతో అత్యధిక వ్యక్తిగత స్కోర్ చేశాడు.
లిస్టు-ఎ
2014, నవంబరు 11న హైదరాబాదులో కర్ణాటక క్రికెట్ జట్టుతో జరిగిన మ్యాచ్ తో లిస్టు-ఎ క్రికెట్ లోకి ఆరంగ్రేటం చేశాడు. 29 మ్యాచ్‌ల్లో 40.14 బ్యాటింగ్ సగటుతో 1,084 పరుగులు చేశాడు. ఇందులో 2 సెంచరీలు, 8 అర్థసెంచరీలు ఉన్నాయి. 136 పరుగులతో అత్యధిక వ్యక్తిగత స్కోర్ చేశాడు.
ట్వంటీ20
2015, మార్చి 25న కొచ్చి లో తమిళనాడు క్రికెట్ జట్టుతో జరిగిన మ్యాచ్ తో ట్వంటీ20 క్రికెట్ లోకి ఆరంగ్రేటం చేశాడు. 40 మ్యాచ్‌ల్లో 28.60 బ్యాటింగ్ సగటుతో 1,087 పరుగులు చేశాడు. ఇందులో 5 అర్థసెంచరీలు ఉన్నాయి. 91 పరుగులతో అత్యధిక వ్యక్తిగత స్కోర్ చేశాడు.
బయటి లింకులు
వర్గం:జీవిస్తున్న ప్రజలు వర్గం:1995 జననాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా క్రీడాకారులు వర్గం:క్రికెట్ క్రీడాకారులు
పెళ్లి పుస్తకం (2013 సినిమా)
పెళ్లి పుస్తకం 2013లోని భారతీయ తెలుగు భాషా చిత్రం. రామకృష్ణ మచ్చకంటి దర్శకత్వం వహించిన ఈ చిత్రం 2013 జులై 12న విడుదలైంది. ఇందులో రాహుల్ రవీంద్రన్, నీతి టేలర్ ప్రధాన పాత్రల్లో నటించారు. ఈ చిత్రం 2004లో విడుదలైన కొరియన్ చిత్రం మై లిటిల్ బ్రైడ్‌ కి అనధికారిక రీమేక్.
మూలాలు
వర్గం:2010 తెలుగు చిత్రాలు వర్గం:2013 సినిమాలు వర్గం:భారతీయ శృంగార చిత్రాలు వర్గం:2013 శృంగార చిత్రాలు
మండల్ కమీషన్
thumb|మండల్ కమీషన్ కు నేత్రత్వం వహించినబిందేశ్వరి ప్రసాద్ మండల్, (భారత పార్లమెంటేరియన్) మండల్ కమీషన్ భారతదేశంలో 1979లో అప్పటి ప్రధానమంత్రి మొరార్జీ దేశాయ్ నేతృత్వంలోని జనతా పార్టీ ప్రభుత్వం సామాజికంగా, విద్యాపరంగా వెనుకబడిన తరగతులను గుర్తించమన్న ఆదేశంతో ఏర్పాటుచేసింది. దానికి భారత పార్లమెంటేరియన్ బి.పి.మండల్ కుల వివక్షను తగ్గించేందుకు   సీట్ రిజర్వేషన్లు, కోటాలు ఏర్పరిచడమనే లక్ష్యాన్ని, సాంఘిక, ఆర్థిక, విద్యాపరమైన 11 సూచికలు ఆధారంగా వెనుకబాటు తనాన్ని మదించే పనిచేసిన ఈ కమిటీకి నేతృత్వం వహించారు. మండల్ కమీషన్ కులం, ఆర్థిక, సామాజిక పారామితులను ఆధారం చేసుకుని 1980 నాటికి భారతదేశ జనాభాలో 52 శాతం ప్రజలను ఓబీసీ ("ఇతర వెనుకబడ్డ కులాలు")లుగా గుర్తించింది. ఓబీసీలకు కేంద్ర ప్రభుత్వ ఉద్యోగాల్లోనూ, పబ్లిక్ సెక్టార్ సంస్థల్లోనూ 27 శాతం రిజర్వేషన్లు కల్పించాలని మండల్ కమీషన్ సిఫారసు చేసింది. ఈ సిఫారసు ప్రకారం ఈ 27 శాతం కలుపుకుని షెడ్యూల్డ్ కులాలు, షెడ్యూల్డ్ తెగలు, ఓబీసీల రిజర్వేషన్లు మొత్తం 49 శాతానికి చేరతాయి.
1980 డిసెంబరు 31 నాటికి మండల్ కమీషన్ తమ నివేదిక సమర్పించారు. అప్పటికే నివేదికకు ఆదేశించిన మొరార్జీ దేశాయ్ ప్రభుత్వం కూలిపోయింది, ఎన్నికల్లో ఇందిరా గాంధీ విజయం సాధించి ప్రభుత్వం ఏర్పాటుచేసింది. ఇందిరా గాంధీ, ఆ తర్వాత ప్రధాని అయిన రాజీవ్ గాంధీ ప్రభుత్వాలు ఈ నివేదికను ఆమోదించకుండా పక్కనపెట్టారు. 1990 ఆగస్టులో వి.పి.సింగ్ ప్రభుత్వం నివేదికను అమలుచేయడానికి నిర్ణయించుకున్నట్టు ప్రకటించాకా విస్తృతంగా విద్యార్థుల ఆందోళన ప్రారంభమైంది. భారత జనాభాలో 55 శాతం మంది ప్రజలు ఆర్థికంగానూ, సామాజిక నేపథ్యం పరంగానూ వెనుకబడి ఉన్నారని చెప్పిన ఈ నివేదిక మొత్తం పబ్లిక్ సెక్టార్లో ఉన్న 5 శాతం ఉద్యోగాలకు మాత్రమే ఈ రిజర్వేషన్ వర్తింపజేస్తోందన్న విషయం భారతీయులకు పెద్ద ఎత్తున తెలిసిరాలేదు. కాంగ్రెస్, బీజేపీ సహా వివిధ ప్రతిపక్ష పార్టీల యువజన విభాగాలు కూడా వ్యతిరేకించి ఆందోళనలు చేసిన పక్షాల్లో ఉన్నాయి. పలువురు విద్యార్థులు ఆందోళనలో భాగంగా ఆత్మహత్యలు చేసుకున్నారు.
సుప్రీంకోర్టు తాత్కాలికంగా నివేదిక అమలును నిలిపివేస్తూ స్టే ఇచ్చింది. 1992లో కేంద్ర ప్రభుత్వ రంగ సంస్థల ఉద్యోగ నియామకాల్లో ఈ సిఫార్సులు అమలుచేయడంతో వీటి అమలు ప్రారంభమైంది. మండల్ కమీషన్ నివేదిక, దాని అమలు జరగడానికన్నా ముందే ఆర్థికంగా వెనుకబడిన వర్గాలకు ఓబీసీ (అదర్ బాక్ వర్డ్ క్లాసెస్) పేరిట అత్యధిక స్థాయిలో రిజర్వేషన్లు అమలుచేయడం అన్నది జరిగింది. ఉదాహరణకు 1980లో కర్ణాటక రాష్ట్రంలో ఆర్థికంగా, విద్యాపరంగా వెనుకబడిన తరగతులకు (ఎస్సీ, ఎస్టీ, ఓబీసీలు కలిపి) 48 శాతం రిజర్వేషన్లు అమలయ్యాయి, దీనికి తోడు మరో 18 శాతం ఇతర బలహీన వర్గాలకు రిజర్వ్ చేశారు.
మూలాలు
వర్గం:ప్రభుత్వ కమిషన్లు వర్గం:భారత ప్రభుత్వం
మేడ్చల్ మల్కాజ్‌గిరి జిల్లా
మేడ్చల్ - మల్కాజ్‌గిరి జిల్లా,  తెలంగాణలోని 33 జిల్లాలలో ఒకటి. thumb|280x280px|మేడ్చల్-మల్కాజగిరి జిల్లా రెవెన్యూ డివిజన్లు రేఖా పటం 2016 అక్టోబరు 11న జరిగిన పునర్య్వస్థీకరణలో ఏర్పడిన ఈ కొత్త జిల్లాలో 2 రెవెన్యూ డివిజన్లు (మల్కాజ్‌గిరి, కీసర), 14 రెవిన్యూ మండలాలు, నిర్జన గ్రామాలు 6తో కలుపుకొని 162 రెవిన్యూ గ్రామాలు ఉన్నాయి.పునర్య్వస్థీకరణలో 6 కొత్త మండలాలు ఏర్పడ్డాయి. ఈ జిల్లాలోని అన్ని మండలాలు పూర్వపు రంగారెడ్డి జిల్లా లోనివే. జిల్లా పరిపాలనా కేంద్రం షామీర్‌పేట్. షామీర్‌పేట్ మండలం, అంతయపల్లి గ్రామంలో నిర్మించిన మేడ్చల్‌-మల్కాజిగిరి జిల్లా సమీకృత కలెక్టరేట్‌ను 2022 ఆగస్టు 17న ముఖ్యమంత్రి కల్వకుంట్ల చంద్రశేఖర్ రావు ప్రారంభించాడు.
స్థానిక స్వపరిపాలన
జిల్లాలో ఏర్పడిన కొత్త పంచాయితీలుతో కలుపుకొని 61 గ్రామ పంచాయితీలు ఉన్నాయి.
విద్యాసంస్థలు
alt=మేడ్చల్ రైల్వే స్టేషన్|thumb|280x280px|మేడ్చల్ రైల్వే స్టేషన్ కూకట్‌పల్లిలోని జేఎన్‌టీయూ యూనివర్సిటీ, బాచుపల్లిలోని వీఎన్‌ఆర్ ఇంజినీరింగ్ కాలేజీ, దుండిగల్‌లోని ఏరోనాటికల్ ఇంజినీరింగ్ ఇన్‌స్టిట్యూట్, మైసమ్మగూడలో మల్లారెడ్డి ఇంజినీరింగ్ కాలేజీ, సూరారంలో మల్లారెడ్డి మెడికల్ కాలేజీ, శామీర్‌పేటలో నల్సార్ యూనివర్సిటీ ఆఫ్ లా ఉన్నాయి.
జిల్లాలో శాసనసభ నియోజకవర్గాలు
జిల్లాలో 5 శాసనసభ నియోజకవర్గాలు ఉన్నాయి.
జిల్లాలోని మండలాలు
గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (7)
జిల్లాలోని పురపాలక సంఘాలు (2018 నాటికి)
జిల్లాలో మొత్తం 13 పట్టణ స్థానిక స్వపరిపాలనా సంస్థలు ఉన్నాయి.వాటిలో 10 పురపాలక సంఘాలు కాగా, 3 నగరపాలక సంస్థలు ఉన్నాయి.
వెలుపలి లింకులు
వర్గం:తెలంగాణ జిల్లాలు వర్గం:మేడ్చల్ జిల్లా
ఒక యోధుడు
ఒక యోధుడు,ఇది 2023, విడుదల కాబోతున్న తెలుగు చలనచిత్రం.డా.శ్రీహరి  హీరోగా , దార్యకిష, నికిత, వసుధ  ప్రధాన పాత్రల్లో నటించారు .ఈ హీరో శ్రీహరి నటించిన మొదటి చిత్రం ,"నీ ప్రేమే నా ప్రాణం"  మంచి విజయాన్ని సాధించి, సినిమా థియేటర్స్ లో 50 రోజులు నడిచింది.
కధ
హీరో ప్రపంచంలోని అత్యంత ధనవంతుడు.ప్రపంచ దేశాల రాజకీయాలను మార్చ గల సెక్తి మంతుడు.